Sunaye: Matar ministan APC da sauran mutane 9 da Buhari ya aimce da su a matsayin manyan sakatarori ▷ Legit.ng
Sunaye: Matar ministan APC da sauran mutane 9 da Buhari ya aimce da su a matsayin manyan sakatarori
2 months ago 5724 views by Naziru Dalha Taura
Shugaban kasa, Muhammadu Buhari, ya amince da nada Dakta Evelyn Ngige, matar ministan kwadago da aiyuka, Dakta Chris Ngige, da sauran wasu mutane takwas a matsayin manyan sakatarorin gwamnatin tarayya.
Mukaddashin shugabar hukumar ma'aikatan gwamnatin tarayya, Dakta Folashade Yemi-Esan, ta sanar da hakan a cikin wani jawabi da darektan yada labarai a ofishinta, Olawunmi Ogunmosunle, ta fitar a Abuja.
A cewar ta, jerin sunaye da jihohin haihuwar mutanen da aka nada a matsayin manyan sakatarorin sune kamar haka, Injiniya Musa Hassan daga jihar Borno; Mista Ahmed Aliyu daga jihar Neja; da uwargida Olushola Idowu daga jihar Ogun.
DUBA WANNAN: Bincike: Yadda Yari ya biya kansa miliyan N522 ana saura kwana 2 ya mika mulki
Ragowar mutane shidda da aka nada bisa shiyya shidda na kasa sune kamar haka; Andrew David Adejoh daga arewa ta tsakiya; Umar Tijjani daga arewa ta gabas; Dakta Nasir Sani Gwarzo daga arewa maso yamma; Injiniya Nebeolisa Victor Anako daga kudu maso gabas; da Temitope Peter daga kudu maso yamma.
Sanarwar ta kara da cewa za a sanar da ranar da za a rantsar da sabbin sakatarorin da kuma sanar da ma'aikatun da zasu jagoranta nan bada dade wa ba.
Borno State News TodayEnugu State News TodayOsun State News TodayHausa NewsJihar Kano Latest News